**PRIMĂRIA MUNICIPIULUI SATU MARE**

**SERVICIUL ADMINISTRAREA DOMENIULUI PUBLIC ȘI PRIVAT**

**DIRECTOR EXECUTIV**

**Nr. 64.981 din 18.11.2022**

În temeiul prevederilor art. 136 alin (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Administrarea Domeniului Public și Privat și directorul executiv al Direcției Economice formulează următorul

**RAPORT DE SPECIALITATE**

la proiectul de hotărâre pentru modificarea Anexei nr. 1 la H.C.L. Satu Mare nr. 198/19.07.2018 privind aprobarea D.A.L.I. și a indicatorilor tehnico-economici la obiectivul de investiție: „Modernizare pasaje pietonale care fac legătura între Centrul Nou și digul de pe malul drept al râului Someș din municipiul Satu Mare”

Indicatorii tehnico economici și D.A.L.I. aprobați prin Hotărârea Consiliului Local Satu Mare nr. 198/19.07.2018 și modificați prin H.C.L. Satu Mare nr. 87/28.05.2020 au fost următorii:

Total investiție: - 1.783.617,12 lei fără TVA

din care: C+M - 1.300.308,75 lei fără TVA

Durata de realizare a investiției 10 luni

* 2 luni sunt necesare realizării proiectului tehnic,
* 8 luni faza de execuție.

Având în vedere faptul că:

* În cursul anului 2019 Primăria municipiului Satu Mare a organizat două proceduri simplificate derulate online pentru atribuirea contractului de proiectare și execuție la obiectivul de investiție sus menționat cu scenariul 1 din DALI, proceduri la care niciun operator economic nu a depus ofertă.
* În cursul anului 2021 Primăria municipiului Satu Mare a organizat o procedură simplificată derulată online pentru atribuirea contractului de proiectare și execuție la obiectivul de investiție sus menționat cu scenariul 1 din DALI, proceduri la care niciun operator economic nu a depus ofertă.
* În cursul anului 2022 Primăria municipiului Satu Mare a organizat două proceduri simplificate derulate online pentru atribuirea contractului de proiectare și execuție la obiectivul de investiție sus menționat cu scenariul 1 din DALI, proceduri la care niciun operator economic nu a depus ofertă.
* Categoria de importanta a pasarelelor este C - Construcții de importanță normală;
* Lucrările de execuție a podurilor/pasarelelor/pasajelor sunt considerate lucrări de artă care din punct de vedere financiar nu se pot executa cu un tarif mediu orar aferent salariului minim pe economie;
* Este necesară aplicarea scenariului 2 din DALI, respectiv soluția 1 din expertiza actualizată, fiind soluția propusă în expertiza tehnică ca fiind ce mai avantajoasă;
* Actualizarea indicatorilor tehnico economici de către S.C. SVA ASISTEH S.R.L. a fost realizată în luna noiembrie 2019 utilizând prețurile la materiale, manoperă, utilaje și transport de pe piață, de la data respectivă.
* În urma discuțiilor purtate cu diverșii antreprenori de specialitate pe tema execuției acestor pasaje, s-a ajuns la concluzia că valoarea execuției acestui obiectiv de investiții este subevaluată.
* Prețurile materialelor au suferit în ultimele 24 luni o creștere substanțială.

Rezultă foarte clar faptul că evaluarea costurilor pentru realizarea obiectivului de investiții **„Modernizare pasaje pietonale care fac legătura între Centrul Nou și digul de pe malul drept al râului Someș din municipiul Satu Mare”** nu mai este actuală, costurile pentru execuția acestui obiectiv de investiții fiind subevaluate.

În acest sens s-au actualizat prețurile de Serviciul Administrarea Domeniului Public și Privat, din devizul general pentru soluția 2 de consolidare.

În urma actualizării ambelor soluții au rezultat următoarele valori:

**Soluția 2 din DALI și expertiza inițială (soluția 1 din expertiza actualizată)**

Total investiție: - 2.665.008,17 lei fără TVA

din care: C+M - 1.928.480,14 lei fără TVA

durata totală de execuție: 10 luni

din care:

* Proiectare 2 luni
* execuție 8 luni

Eșalonarea investiției:

Anul I: - 2.665.008,17 lei fără TVA

Luând în considerare următoarele:

- la celelalte proceduri simplificate organizate de către primăria municipiului Satu Mare nu s-a prezentat niciun operator economic

- este necesară aplicarea scenariului 2 din DALI, respectiv soluția 1 din expertiza actualizată, fiind soluția propusă în expertiza tehnică ca fiind ce mai avantajoasă,

Față de cele expuse mai sus, raportat și la prevederile legii finanțelor publice locale, cu modificările și completările ulterioare, potrivit cărora ”....Ordonatorii principali de credite, pe propria răspundere, actualizează și aprobă valoarea fiecărui obiectiv de investiții nou sau în continuare, indiferent de sursele de finanțare ori de competența de aprobare a acestora, în funcție de evoluția indicilor de prețuri....”

Înaintăm Consiliului Local al Municipiului Satu Mare proiectul de hotărâre pentru modificarea Anexei nr. 1 la H.C.L. Satu Mare nr. 198/19.07.2018 privind aprobarea D.A.L.I. și a indicatorilor tehnico-economici la obiectivul de investiție: „Modernizare pasaje pietonale care fac legătura între Centrul Nou și digul de pe malul drept al râului Someș din Municipiul Satu Mare” cu propunerea de aprobare.

 Director executiv Șef Serviciu

 Ec. Ursu Lucia ing. Giurgiu Ovidiu

Întocmit,

Giurgiu Ovidiu, 2Ex